নজরুল ইসলাম খায়রুল : রাষ্ট্রপতি মো. আবদুল হামিদ বলেছেন, উন্নয়নের জন্য স্থিতিশীলতা অপরিহার্য। রাজনৈতিক ও অর্থনৈতিক স্থিতিশীলতা উন্নয়নকে ত্বরান্বিত করে। পক্ষান্তরে অস্থিতিশীলতা উন্নয়নকে করে বাধাগ্রস্ত। গণতান্ত্রিক সমাজ ব্যবস্থায় বিভিন্ন রাজনৈতিক দল থাকবে, মতাদর্শের পার্থক্য থাকবে-এটাই স্বাভাবিক, এটাই গণতন্ত্রের সৌন্দর্য। ব্যক্তি, গোষ্ঠী বা দলীয় স্বার্থের কারণে জাতীয় উন্নয়ন যেন ব্যাহত না হয় সেদিকে সকলকে খেয়াল রাখতে হবে ।